Bulgaria deschide sezonul estival pe 1 mai. Turiștii sunt atrași cu nopți gratuite de cazare.
Bulgaria deschide sezonul turistic la 1 mai. Turiștii vor primi și stimulente constând în nopți gratuite. Prețul mediu pentru o vacanță la un hotel cu servicii bune și cu all inclusive, pe litoralul bulgăresc, este de 100 euro pe noapte pentru 2 adulți.
Bulgaria a anunțat că va deschide sezonul turistic începând cu data de 1 mai și a lansat și regulamentul pentru funcționarea hotelurilor în pandemie. Turiștii vor primi și stimulente constând în nopți gratuite, potrivit Travel Planet. Strategia de intrare în țară ar putea include fie vaccinul, fie testarea.Deocamdată nu este oficial dar se discută despre cele trei posibilități de intrare în Bulgaria: fie cu vaccin împotriva COVID-19, fie cu test PCR negativ, fie cu test anticorpi."Toate aceste măsuri sunt pentru siguranța turiștilor. Bulgarii știu că testul PCR nu va aduce semnale pozitive. În cazul în care contextul epidemiologic va permite, există o probabilitate ca testul PCR să fie eliminat, așa cum a fost și în vara anului 2020. Unii hotelieri au început deja să reacționeze oferind stimulente turiștilor care vor folosi teste PCR. Un exemplu interesant ar fi lanțul hotelier HVD, care oferă o noapte gratuită pentru vacanțele de minim 6 nopți, pentru turiștii care fac dovada plății unui test PCR. Credem că vor mai urma și alți hotelieri care vor găsi soluții interesante. Cert este că românii reprezintă o piață foarte importantă pentru Bulgaria. Vor identifica soluții să venim la ei și ne așteptăm să mai apară oferte similare", declară Sebastian Constantinescu, director general Travel Planner.Prețul mediu pentru o vacanță la un hotel cu servicii bune și cu all inclusive, pe litoralul bulgăresc, este de 100 euro pe noapte pentru 2 adulți, iar acest tarif include deja reducerile early booking de 15%-35%.Cel mai exclusivist hotel din cadrul cadrul lanțului HVD și unul dintre cele mai exclusiviste din Bulgaria este Reina del Mar, unde tariful ajunge la 220 euro pe noapte pentru 2 adulți cu servicii premium all inclusive. Cel mai ieftin hotel din lanț este Viva din Nisipurile de Aur, unde tariful este de 120 euro pe noapte pentru 2 adulți, cu servicii all inclusive.Prețurile includ reduceri între 30% și 35% și, în plus, o noapte gratuită pentru turiștii care plătesc pentru testul PCR. Astfel, în total se poate ajunge la un discount de până la 40%-45%.La hotelurile de top de 4-5 stele, cu servicii foarte bune, pachetul de Paște/1 Mai costă în jur de 180-200 euro/persoană, cu toate facilitățile incluse în preț. În acest sezon, majoritatea românilor prefer vacanțele în zona de nord a litoralului bulgăresc, în special în Albena și Nisipurile de Aur.În ceea ce privește măsurile de securitate adoptate recent de către bulgari, toți angajații aflați în locuri publice închise în care servesc sau interacționează cu turiștii, sunt obligați să poarte o mască de protecție de unică folosință sau refolosibilă. De asemenea, fluxurile de intrare și de ieșire ale turiștilor nu se amestecă între ele și se recomandă o distanță de minim 1,5 metri între turiști. Dacă se suspectează o infecție cu coronavirus, oaspete este izolat într-o cameră pregătită în acest sens. Pe plajă, fiecărei umbrele îi sunt alocați 20 de metri pătrați.